नई दिल्ली। भारतीय रिजर्व बैंक (RBI) ने एक्सिस बैंक (Axis Bank) के निदेशक मंडल से बैंक के प्रबंध निदेशक एवं मुख्य कार्यकारी अधिकारी पद पर शिखा शर्मा की चौथी बार के लिए नियुक्ति पर पुनर्विचार को कहा है। सूत्रों ने बताया कि निजी क्षेत्र के तीसरे सबसे बड़े बैंक में डूबे कर्जों की बढ़ोतरी को लेकर चिंता बढ़ रही है। बढ़ती गैर-निष्पादित आस्तियों (NPA) के बीच केंद्रीय बैंक ने एक्सिस बैंक के निदेशक मंडल से अपने फैसले पर पुनर्विचार को कहा है।